Jozef Gamrát

MVDr. Jozef Gamrát (* 8. apríl 1960, Sečovce) je slovenský veterinárny lekár a bývalý primátor mesta Sečovce (od roku 2011 do 25. marca 2021). Funkcie primátora sa vzdal po obvinení z trestného činu prijímania úplatku.

 Štúdium 
Stredoškolské vzdelanie získal na Gymnáziu Sečovce v rokoch 19751979. V rokoch 19791985 absolvoval štúdium na Vysokej škole veterinárskej v Košiciach (od roku 2010 Univerzita veterinárskeho lekárstva a farmácie v Košiciach).. Dostupná verzia z 18. apríla 2016 archivovaná prostredníctvom Internet Archive Wayback Machine.

 Profesijná kariéra 
Po absolvovaní vojenskej základnej služby (19851986) pracoval ako veterinárny lekár na Štátnom majetku v Trebišove (19861987) a následne v Okresnom veterinárnom zariadení Trebišov (19872001). Od roku 2001 až do svojho nástupu do funkcie primátora mesta Sečovce pôsobil ako veterinárny lekár so súkromnou praxouPozri:  na Obchodnej 51/24 v Sečovciach.

 Politická činnosť 
O funkciu primátora Sečoviec sa neúspešne uchádzal s podporou SDKÚ-DS a KDH vo voľbách do orgánov samosprávy obcí v roku 2006, v ktorých získal 928 platných hlasov (2. miesto za Monikou Bérešovou s 1 182 hlasmi). (dostupné prostredníctvom Internet Archive Wayback Machine) Ako nezávislý kandidát v komunálnych voľbách v roku 2010 zvíťazil s počtom platných hlasov 2 072. Do úradu oficiálne nastúpil v januári 2011. V komunálnych voľbách 2014 sa ako nezávislý kandidát umiestnil na prvom mieste s počtom hlasov 1 727. Na ustanovujúcom zasadnutí mestského zastupiteľstva 12. decembra 2014 znovu zložil primátorský sľub.

 Obvinenie z trestnej činnosti a koniec činnosti 
V dopoludňajších hodinách 18. marca 2021 primátora Gamráta zadržali príslušníci Národnej kriminálnej agentúry Prezídia Policajného zboru v rámci akcie s krycím názvom Feudál. Spolu s ďalšou zamestnankyňou mesta ho vyšetrovateľ obvinil z trestného činu prijímania úplatku, zatiaľ čo ďalšie štyri osoby boli obvinené z prečinu podplácania. Obvinenie sa týka prideľovania nájomných bytov vo vlastníctve mesta a zákaziek pre mesto.

K 25. marcu 2021 sa Gamrát vzdal funkcie primátora. Vo funkcii ho doby zvolenia a ustanovenia nového primátora nahrádza zástupca primátora – poslanec mestského zastupiteľstva Peter Havrila.

 Referencie 

 Iné projekty 

 Externé odkazy 
 Jozef Gamrát na oficiálnom webovom sídle mesta Sečovce (verzia zo 4. mája 2016 archivovaná prostredníctvom Internet Archive Wayback Machine

Kategória:Osobnosti zo Sečoviec
Kategória:Slovenskí veterinári
Kategória:Primátori slovenských miest
Kategória:Absolventi Univerzity veterinárskeho lekárstva a farmácie v Košiciach